Rolene Strauss trou vandag! | SARIE
FOTO: Instagram / @rolenestrauss
Vandag op die pragtige Lourensford-plaas, versteek tussen die Hottentots-Holland-berge op Somerset-Wes, gaan die voormalige Mej. Wêreld, Rolene Strauss, haar liefde aan die sakeman D’Niel Strauss beloof.
Rolene het tydens ’n Desember-vakansie vir D’Niel op Hartenbos ontmoet en vandag, vier jaar later, is hulle gereed om mnr. en mev. Strauss te word.
Sy het onlangs op die kykNET-geselsprogram Die Republiek van Zoid Afrika vertel hoe gelukkig sy is om D’Niel, ’n sakeman, in haar lewe te hê. “Ek is die gelukkige een. Ek is die gelukkige meisie,” het Rolene, wat haar mediese studies hervat het, opgewonde gesê.
Vir baie Suid-Afrikaners is die Strauss-troue byna so groot soos die van prins Charles en prinses Diana. Almal is nuuskierig om te sien hoe Rolene in haar Casper Bosman-trourok gaan lyk.
Die laaste paar weke het die paartjie se troubeplanner, The Aleit Group, gereeld inskrywings met die hutsmerk ‘Miss World Wedding’ op Facebook geplaas.
Always love having these 2 beauties at the studio! #casperbosman #insidetheatelier #weddingvibes #motherdaughtermoments
A photo posted by Casper Bosman-Crous (@casperdesigner) on Jan 15, 2016 at 1:04am PST